Diari Oficial de la Generalitat Valenciana


Sumari del DOGV 9334, del 09-05-2022 (2022/3939)

RESOLUCIÓ de 4 de maig de 2022, del director general del Palau de les Arts Reina Sofía, Fundació de la Comunitat Valenciana, per la qual es dona publicitat al resultat final de la convocatòria del procés selectiu per a cobrir com a personal laboral indefinit determinats llocs de l'àrea tècnica, en torn lliure i pel sistema de concurs oposició, corresponent a les ofertes d'ocupació pública de l'entitat de 2018, 2019 i 2020 (Tècnic/a de d'il·luminació)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3939


Data del document
:   04-05-2022

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 4 de maig de 2022, del director general del Palau de les Arts Reina Sofía, Fundació de la Comunitat Valenciana, per la qual es dona publicitat al resultat final de la convocatòria del procés selectiu per a cobrir com a personal laboral indefinit determinats llocs de l'àrea tècnica, en torn lliure i pel sistema de concurs oposició, corresponent a les ofertes d'ocupació pública de l'entitat de 2018, 2019 i 2020 (Tècnic/a de d'il·luminació) [2022/3939]  
La resolució de 7 de juny de 2021, del director general del Palau de les Arts Reina Sofía, Fundació de la Comunitat Valenciana, dona publicitat a la convocatòria del procés selectiu per a cobrir com a personal laboral indefinit determinats llocs de l'àrea tècnica, en torn lliure i pel sistema de concurs oposició, corresponent a les ofertes d'ocupació pública de l'entitat de 2018, 2019 i 2020.  
Realitzat el procés selectiu, fase d'oposició i concurs, del lloc de Tècnic/a d'il·luminació i una vegada s'han publicat els llistats definitius dels resultats corresponents, de conformitat amb el punt 11 de la convocatòria referenciada, i en virtut de les facultats atorgades per l'article 25 i) dels Estatuts del Palau de les Arts, resolc:  
  
  
Primer  
Aprovar la relació de les persones aspirants, que han obtingut la puntuació mínima exigida en la fase d'oposició, d'acord amb el que estableix l'apartat 8.3 de les bases, ordenada per puntuació de major a menor de la suma d'ambdues fases (oposició i concurs), i per la qual es considera persones seleccionades per a ocupar els llocs objecte de la convocatòria de Tècnic/a d'il·luminació, les persones que han obtingut la puntuació més alta per l'ordre corresponent.  
Es procedirà a la formalització dels contractes com a personal fix discontinu a les persones que han obtingut la puntuació més alta, segons s'ha indicat en el paràgraf previ, que en qualsevol cas no serà anterior a 20 dies hàbils a comptar des de la finalització del termini de revisió respecte del resultat final de la convocatòria.  
  
Segon  
Aprovar, de conformitat amb el punt 12 de la convocatòria, la constitució de la borsa d'ocupació temporal de la qual formarà part el personal que haja participat en les proves d'accés i haja superat la primera prova eliminatòria de la fase d'oposició d'acord amb el que indiquen les bases, segons l'ordre de prioritat que s'obtinga de la puntuació final aconseguida per la suma obtinguda de les distintes fases del procés selectiu.  
  
La vigència de la borsa d'ocupació tindrà caràcter indefinit fins a la constitució d'una nova borsa, a comptar a partir de la publicació en el Diari Oficial de la Generalitat Valenciana.  
  
València, 4 de maig de 2022.- El director general: Jorge Juan Culla Bayarri.